141 
lenegy példányát sem mutathatni be, miután eddig még nem 
sikerült azokat megszerezni; e helyett igyekezni fogok ma¬ 
gyarázatul közlésemet rövid ábrázolásokkal kisérni. 
A nagyobb számban kiállítva volt geologiai-agronomicus 
térképek közül csak hármat akarok itt tárgyalni, melyeknek 
készítési módja különféle mérték szerint világosan tűnik ki, 
és pedig: 
I. Az „Übersichts-Bodenkarte Österreichs“ című, dr. 
Lorencz cs. kir. osztálytanácsos és Wolf H. cs. kir. bányata¬ 
nácsos által készített térképet, mely egy egész ország-csopor- 
tozatot tárgyal, 
II. a francia földrnivelési ministerium megbízásából Meugy 
A. által készített és csak egy tartományt tárgyaló „Carte 
géologique-agronomique de l’arrondissement de Vouziers“ és 
III. a svéd : „Karte dér Ackerkrume und des Untergrun- 
des iiber einen Theil des Gutes Skottorp in dér Provinz Hal- 
land, agronomisch-geologisch ausgeführt von Leonhard Holm- 
ström und Axel Lindström“, mely egy jószágnak csak részét 
tárgyalja. 
Az első tehát inkább naggyában, átnézetesen, a harma¬ 
dik egész részletesen tünteti elénk a talaj viszonyait, míg a 
második, a francia térkép, a mérték nagyságára nézve e 
kettő közt foglal helyet. 
I. Tárgyaljuk tehát először is az „Übersichts-Bodenkarte 
Österreichs.“ 
Az aránymérték a térképen nem volt kitéve, de becslé¬ 
sem szerint alig lehetett nagyobb mint 1:600.000. 
Az ily nagyságú térképek csakis arra szorítkozhatnak, 
hogy a geológiai térképen kijelölt felületes képlet-tagokat, 
melyek a termőréteg képződésére befolyással bírnak, ismer¬ 
tessék. 
A különböző talajnemek közönséges módon, színezés ál¬ 
tal tüntetvék ki. 
A talajnemek kijelölésére szerzők következő négy cso¬ 
portot állítottak fel, vagy különböztettek meg: 
11 
